SEAOIL ซื้อธุรกิจผลิตก๊าซในรง.อุตสาหกรรม มูลค่าไม่เกิน 220 ลบ.
SEAOIL ซื้อธุรกิจผลิตก๊าซในรง.อุตสาหกรรม มูลค่าไม่เกิน 220 ลบ.
10 เม.ย. 2558

บริษัท ซีออยล์ จำกัด (มหาชน) หรือ SEAOIL ระบุว่า ที่ประชุมคณะกรรมการบริษัทครั้งที่ 3/2558 ซึ่งประชุมเมื่อวันที่ 9 เมษายน 2558 ได้มีมติอนุมัติให้บริษัทฯ เข้าทำรายการได้มาซึ่งสินทรัพย์
โดยการซื้อหุ้นสามัญของบริษัท นครชัยปราการ เคมีภัณฑ์ จำกัด (“NPC”) จากกลุ่มผู้ถือหุ้นเดิมทั้งหมดจำนวน 1,500,000 หุ้น มูลค่าที่ตราไว้หุ้นละ 100 บาท คิดเป็น 100% ของหุ้นที่จำหน่ายได้แล้วทั้งหมดของ NPC
ทั้งนี้ บริษัทจะทำการชำระมูลค่าสิ่งตอบแทนเป็นหุ้นสามัญเพิ่มทุนของบริษัทซึ่งเสนอขายแบบเฉพาะเจาะจงแก่บุคคลในวงจำกัด (private placement) ให้แก่กลุ่มผู้ถือหุ้นเดิมของ NPCเป็นจำนวน 19,130,434 หุ้น กำหนดราคาเสนอขายหุ้นละ 11.50 บาท คิดเป็นมูลค่าสิ่งตอบแทนไม่เกิน220,000,000 บาท
อนึ่ง NPC เป็นบริษัทประกอบกิจการประเภทการผลิตก๊าซที่ใช้ในงานอุตสาหกรรม